Požar koji je u nedjelju poslijepodne buknuo u Planom kod Trogira u kasnim noćnim satima još nije lokaliziran, ali je pod kontrolom i cijelu će noć na požarištu dežurati 170 vatrogasaca i 45 vatrogasnih vozila, doznaje se u kaštelanskome Dobrovoljnom vatrogasnom društvu (DVD).

Vatrogasci će cijelu noć sanirati požarište i dogasivati ga, a u ponedjeljak ujutro će se pouzdanije znati koliki je prostor opožaren i koje su eventualne materijalne štete, rekli su kaštelanski vatrogasci.

Prema dostupnim prvim saznanjima u požaru je izgorio jedan nenastanjeni objekta te je nekoliko stambenih objekta nagorjelo.

Vatrogasci su potvrdili kako je tijekom gašenja požara ozlijeđena jedna soba koja nije vatrogasac ali je izvan životne opasnosti.

U gašenju požara angažirana su bila četiri kanadera CL-415 iz sastava Protupožarne eskadrile 93. zrakoplovne baze Hrvatskog ratnog zrakoplovstva i protuzračne obrane.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: hina/em